Md: “Nekk, d Ṭawes...suref-iyi... d Ṭawes-inek... dawadem-ink,luleɣ-d asmi i tekkreḍ ad astbeddleḍ i lmekub tira;deg-i, tettafeḍ ayen s wayes ara tkerzeḍ di temlel n tewriqin... deg-s ad teẓẓuḍ tileqqamin n tudert.Nitni ttcelixen isekla, kečč, tettleqqimeḍ isekkilen deg wayen i dtexlef tmest n tizeɣzeɣt-nsen.”sb95 “Yal ass,ad ruḥeɣ ɣer-s ad awiɣ yid-i tiwriqin-nni, ad as-d-qqareɣ kra n yisebtaren.Ayen i uriɣ ad as-t-id-ɣerɣ, yesla-d neɣ ur d-yesli, werǧin nudaɣ ad ẓreɣ.Nekk frant deg uqerruy-iw, nekk ad as-d-ɣerɣ, daya...Ad as-ṭṭfeɣ afus-is azelmaḍ;tiṭ deg tewriqt tayeḍ ɣef wudem-is.Akka i ssekcameɣ taɣect-iw di tsusmi-s.Tatut neɣ lkuma, di snat ,d tigzirt taggugamt”.sb 115 “Wissen d acu n tɣawsa ara k-id-yesneṭqen. Lamer ufiɣ...lamer zemreɣ ad ak-d_alseɣ akk ayen i nesɛedda akkenni di sin seg wasmi i “iyi-d-tesnulfaḍ”, seg wasmi i iyi-terriḍ d awadem i tira-k. Ad ak-tent-id-awiɣ yiwet yiwet ama mi ara d-aseɣ ad k-ẓreɣ ama mi ara akd-aruɣ tibratin. Ẓriɣ-k tḥemmleḍ ad turar tiṭ-ik gar yiṣerdan n tira. Tettraḍ iṣerdan n tira am yigeḍman n tara, gar-asen ad tleḥḥuḍ, agazu n tẓurin deg ufus, taɛeqqayt seg ufus ɣer yimi, ma d allaɣ aḍall akkin i wayen i umi tezmer tedmi-k. Ala win isekkṛen s yiẓmi n tẓurin ara ifehmen annect-nni”. Sb157.